PMIndiaData/PMIndiaSum huggingface dataset:
কেন্দ্রীয় মন্ত্রীসভার ভারত এবং সেন্ট ভিনসেন্ট ও দ্য গ্রেনেডাইন্সের মধ্যে প্রথাগত চিকিৎসা ক্ষেত্রে সহযোগিতার লক্ষ্যে প্রস্তাবিত সমঝোতাপত্রটির অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজ ভারত এবং সেন্ট ভিনসেন্ট ও দ্য গ্রেনেডাইন্সের মধ্যে প্রথাগত ওষুধের ক্ষেত্রে সহযোগিতার লক্ষ্যে প্রস্তাবিত সমঝোতাপত্রটি অনুমোদন করেছে। এই সমঝোতাপত্র নতুনদিল্লিতে ১১ই সেপ্টেম্বর সাক্ষরিত হয়েছিল। এই সমঝোতাপত্রর ফলে ভারত ও সেন্ট ভিনসেন্ট এবং দ্য গ্রেনেডাইন্সের মধ্যে প্রথাগত চিকিৎসার অগ্রগতিতে সহযোগিতার সুযোগ গড়ে উঠবে এবং এই বিষয়ে উভয় দেশই লাভবান হবে। এর মাধ্যমে সেন্ট ভিনসেন্ট এবং দ্য গ্রেনেডাইন্সের প্রচলিত চিকিৎসা পদ্ধতির প্রচার করা সম্ভব হবে। ওই দেশে আয়ুষ চিকিৎসা ব্যবস্থার গুরুত্ব এই সমঝোতা পত্রের মাধ্যমে বোঝানো সম্ভব হবে। এর ফলে চিকিৎসক এবং বিজ্ঞানীদের মধ্যে প্রশিক্ষণের ব্যবস্থা করা যাবে। যার মাধ্যমে প্রথাগত চিকিৎসা ব্যবস্থায় নতুন নতুন ঔষধের গবেষণার ক্ষেত্রে একযোগে কাজ করা যাবে। /
ফরাক্কা ব্যারেজ প্রকল্পের ১৪.৮৬ হেক্টর জমি হস্তান্তরিত হবে অন্তর্দেশীয় জলপথ পরিবহণ কর্তৃপক্ষের কাছে

কেন্দ্রীয় জলসম্পদ মন্ত্রকের ফরাক্কা ব্যারেজ প্রকল্পের ১৪.৮৬ হেক্টর জমি অন্তর্দেশীয় জলপথ কর্তৃপক্ষকে হস্তান্তরের বিষয়টি আজ আনুষ্ঠানিকভাবে ছাড়পত্র পেল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকটি অনুষ্ঠিত হয়। জাহাজ চলাচল সম্পর্কিত একটি নতুন লক নির্মাণকল্পে জমি হস্তান্তরের এই প্রস্তাব করা হয়। জমির দাম হল আনুমানিক ২ কোটি ৩৫ লক্ষ ৮০ হাজার ১৬০ টাকা। এই অর্থ ব্যয় করবে ভারতের অন্তর্দেশীয় জলপথ কর্তৃপক্ষ। এই লক নির্মাণের বিষয়টি ‘জল মার্গ বিকাশ প্রকল্পে’র আওতায় একটি বিশেষ কর্মসূচি। উল্লেখ্য, বর্তমানে ফরাক্কা ব্যারেজ প্রকল্পে কেন্দ্রীয় জলসম্পদ মন্ত্রকের যে লকটি রয়েছে তারই সমান্তরাল একটি লক তৈরি করা হবে জমি হস্তান্তরের পর।
নাগরিকত্ব সংশোধন আইন, ২০১৯ সম্পর্কে প্রধানমন্ত্রীর গুরুত্বপূর্ণ বার্তা

প্রধানমন্ত্রী শ্রী নরেন্দ্র মোদী দেশবাসীকে আশ্বাস দিয়ে বলেছেন নাগরিকত্ব সংশোধন আইন কোন ধর্মের কোন ভারতীয়কেই প্রভাবিত করবে না। একগুচ্ছ ট্যুইটে তিনি বলেছেন, “নাগরিকত্ব সংশোধন আইন নিয়ে হিংসাত্মক প্রতিবাদ দুর্ভাগ্যজনক ও অত্যন্ত পীড়াদায়ক। বিতর্ক, আলাপ-আলোচনা ও ভিন্ন মত পোষণ গণতন্ত্রের অভিন্ন অঙ্গ। কিন্তু, সরকারি সম্পত্তির ক্ষয়ক্ষতি এবং সাধারণ জনজীবন বিঘ্নিত করার ঘটনা আমাদের নীতিবিরুদ্ধ বিষয়। সংসদের উভয় কক্ষে নাগরিকত্ব সংশোধন আইন, ২০১৯ বিপুল সমর্থন পেয়ে পাশ হয়েছে। একাধিক রাজনৈতিক দল ও সাংসদ এই আইন পাশে সমর্থন জানান। এই আইন ভারতের সকলকে আপন করে নেওয়ার পদ্ধতি, সম্প্রীতি, করুণা ও সৌভ্রাতৃত্ববোধের বহু শতক পুরনো ঐতিহ্যকেই প্রতিফলিত করে। আমি সহ-নাগরিকবৃন্দ ভারতীয়দের দ্ব্যর্থহীন ভাষায় আশ্বস্ত করতে চাই যে, নাগরিকত্ব সংশোধন আইন কোন ধর্মের কোন নাগরিকের ওপরই বিরূপ প্রভাব ফেলবে না। কোন ভারতীয়র এই আইন নিয়ে ভীতির কারণ নেই। বহু বছর ধরে যাঁরা ধর্মীয় নিপীড়নের শিকার এবং যাঁদের কাছে ভারতে আসা ছাড়া অন্য কোন বিকল্প ছিল না, এই আইন কেবল তাঁদের জন্যই। এখন সময় হল ভারতের উন্নয়নে একযোগে কাজ করা এবং প্রত্যেক ভারতীয়র বিশেষ করে, দরিদ্র, পিছিয়ে পড়া ও প্রান্তিক মানুষের ক্ষমতায়ন ঘটানো। স্বার্থপর কিছু গোষ্ঠীর বিশৃঙ্খলা ও অশান্তিকর পরিবেশ তৈরি করে আমাদের মধ্যে বিভাজনের প্রচেষ্টাকে কোনভাবেই মেনে নেওয়া যায় না। এখন সময় হল শান্তি, সম্প্রীতি ও সৌভ্রাতৃত্ব বজায় রাখার। প্রত্যেকের কাছে আমার আবেদন আপনারা সব ধরনের বিভ্রান্তিকর প্রচার ও প্রতারণা থেকে দূরে থাকুন।” /
স্বচ্ছতা রক্ষা ও দুর্নীতি দমনে প্রযুক্তির কার্যকারিতাপ্রসঙ্গে প্রধানমন্ত্রী

সতর্কতা ওসচেতনতা সপ্তাহ ২০১৬ উদযাপনের সমাপ্তি অনুষ্ঠান উপলক্ষে সোমবার নয়াদিল্লির বিজ্ঞানভবনে উপস্থিত ছিলেন প্রধানমন্ত্রী শ্রী নরেন্দ্র মোদী। অনুষ্ঠানে যোগ দিয়ে তিনিবলেন, স্বচ্ছতা রক্ষা এবং দুর্নীতি দমনে প্রযুক্তি এক বড় ধরণের ভূমিকা পালন করতেপারে। প্রধানমন্ত্রীতাঁর বক্তব্যে আরও বলেন যে, রাষ্ট্র-পরিচালনার মূলে রয়েছে নীতি নির্ধারণেরবিষয়গুলি। ব্যক্তি বিশেষের খেয়াল-খুশি মতো কোনও কিছুই চলতে পারে না। শ্রী মোদীবলেন, আইন প্রণয়ন এবং নীতি নির্ধারণের সময় সমস্ত বিষয় সম্পর্কে ওয়াকিবহাল থাকাএকান্ত জরুরি ।
প্রধানমন্ত্রী শ্রী নরেন্দ্র মোদী আগামীকাল ‘স্বচ্ছ কর আরোপ ব্যবস্থা- সততাকে সম্মান’ শীর্ষক প্ল্যাটফর্মের সূচনা করবেন

প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে ‘স্বচ্ছ কর আরোপ ব্যবস্থা- সততাকে সম্মান’ শীর্ষক প্ল্যাটফর্মের সূচনা করবেন। কেন্দ্রীয় প্রত্যক্ষ কর পর্ষদ (সিবিডিটি)সাম্প্রতিক বছরগুলিতে প্রত্যক্ষ কর ব্যবস্থায় একাধিক গুরুত্বপূর্ণ সংস্কার করেছে। গত বছর কর্পোরেট কর হার ৩০ শতাংশ থেকে কমিয়ে ২২ শতাংশ করা হয়েছে এবং নব গঠিত উপাদন ইউনিটগুলির জন্য কর হার কমিয়ে ১৫ শতাংশ করা হয়েছে। একইভাবে লভ্যাংশ বন্টন বাবদ কর সম্পূর্ণ বিলোপ করা হয়েছে। কর ব্যবস্থায় সংস্কারের ক্ষেত্রে কর হার কমানোর ওপর গুরুত্ব দেওয়ার পাশাপাশি প্রত্যক্ষ কর আইনগুলির মান্যতা সরলীকরণ করা হয়েছে। কর বিভাগের কাজকর্ম আরও ত্বরান্বিত করতে এবং স্বচ্ছতা বজায় রাখতে প্রত্যক্ষ কর পর্ষদ একাধিক উদ্যোগ নিয়েছে। এই উদ্যোগগুলির মধ্যে রয়েছে সদ্য চালু হওয়া নথিপত্র যাচাই সংক্রান্ত অভিনব নম্বর ব্যবস্থার মাধ্যমে সরকারি যোগাযোগের ক্ষেত্রে আরও স্বচ্ছতা নিয়ে আসা। এ ধরণের যোগাযোগ ব্যবস্থায় আয়কর বিভাগের পক্ষ থেকে সম্পূর্ণ কম্পিউটার চালিত একটি স্বতন্ত্র যাচাই সংক্রান্ত নম্বর দেওয়া হয়। একইভাবে, কর দাতাদের জন্য কর মান্যতাগুলিকে সহজ করতে আয়কর বিভাগ আয়কর রিটার্ন আগাম দাখিল করার ব্যবস্থা চালু করেছে। এই ব্যবস্থা চালু হওয়ার ফলে ব্যক্তিগত করদাতারা কর দাখিলের ক্ষেত্রে লাভবান হয়েছেন। একইভাবে, স্টার্ট আপ ক্ষেত্রগুলির জন্য কর মান্যতা বিধি সরল করা হয়েছে। দীর্ঘদিন পড়ে থাকা অমিমাংসিত কর সংক্রান্ত বিষয়গুলির নিষ্পত্তির জন্য কর বিভাগ প্রত্যক্ষ কর মেটানোর ক্ষেত্রে ‘বিবাদ সে বিশ্বাস আইন ২০২০’ চালু করেছে। এই আইনের আওতায় বকেয়া বিবদমান বিষয়গুলির নিষ্পত্তির জন্য সম্মতি জানানোর ব্যবস্থা হয়েছে। কর দাতাদের অভাব-অভিযোগ কার্যকরভাবে নিষ্পত্তির লক্ষ্যে বিভিন্ন অ্যাপিলেট আদালতে দপ্তর সম্পর্কিত আবেদন দাখিলের ক্ষেত্রে মাশুল জমা দেওয়ার হার বাড়ানো হয়েছে। ডিজিটাল পদ্ধতিতে লেনদেন এবং বৈদ্যুতিন উপায়ে মাশুল প্রদান ব্যবস্থার প্রসারে একাধিক উদ্যোগ গ্রহণ করা হয়েছে। আয়কর বিভাগ উক্ত উদ্যোগগুলিকে কর দাতাদের স্বার্থে চালু রাখতে অঙ্গীকারবদ্ধ। এছাড়াও, কর বিভাগ কোভিড পরিস্থিতির কথা বিবেচনায় রেখে রিটার্ন দাখিলের ক্ষেত্রে নির্দিষ্ট সময়সীমা বাড়িয়েছে। এমনকি, কর দাতাদের জন্য রিফান্ড দ্রুত মিটিয়ে দেওয়া হচ্ছে, যাতে তাদের হাতে নগদের যোগান বাড়ানো যায়। প্রধানমন্ত্রী আগামীকাল ‘স্বচ্ছ কর আরোপ ব্যবস্থা- সততাকে সম্মান জানানো’ সংক্রান্ত যে প্ল্যাটফর্মের সূচনা করতে চলেছেন, তারফলে প্রত্যক্ষ কর ক্ষেত্রে সংস্কারমূলক পদক্ষেপগুলিকে এগিয়ে নিয়ে যাওয়া সহজ হবে। এই অনুষ্ঠানে একাধিক বণিকসভা, বাণিজ্য সংগঠন, চার্টার্ড অ্যাকাউট্যান্টস অ্যাসোসিয়েশন এবং আয়কর বিভাগের আধিকারিক ও বিশিষ্ট করদাতারা সহ কেন্দ্রীয় অর্থমন্ত্রী শ্রীমতি নির্মলা সীতারমন এবং বিভাগীয় প্রতিমন্ত্রী শ্রী অনুরাগ সিং ঠাকুর অংশ নেবেন।
প্রধানমন্ত্রী ঘূর্ণিঝড়ের ফলে উদ্ভূত পরিস্থিতির পর্যালোচনা করলেন; জনসাধারণকে সম্ভাব্য সব রকমের সতর্কতা ও নিরাপত্তার ব্যবস্থা গ্রহণের আহ্বান জানান

প্রধানমন্ত্রী শ্রী নরেন্দ্র মোদী ভারতের পশ্চিম উপকূলে ঘূর্ণিঝড়ের ফলে উদ্ভূত পরিস্থিতির পর্যালোচনা করেন। তিনি জনসাধারণকে সম্ভাব্য সব রকমের সতর্কতা ও নিরাপত্তার ব্যবস্থা গ্রহণের আহ্বান জানান। এক বার্তায় প্রধানমন্ত্রী বলেন, “ ভারতের পশ্চিম উপকূলে ঘূর্ণিঝড়ের ফলে উদ্ভূত পরিস্থিতি নিয়ে পর্যালোচনা করলাম। প্রার্থনা করি সকলে ভালো থাকুন। আমি জনসাধারণকে সম্ভাব্য সব রকমের সতর্কতা ও নিরাপত্তার ব্যবস্থা গ্রহণের আহ্বান জানাচ্ছি।“
বৃত্তিমূলকশিক্ষা ও প্রশিক্ষণের ক্ষেত্রে সহযোগিতার জন্য ভারত ও বেলারুশের মধ্যে মউ এরঅনুমোদন কেন্দ্রীয় মন্ত্রীসভায়

নয়াদিল্লি: প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবারবৃত্তিমূলক শিক্ষা ও প্রশিক্ষণের (ভি.ই.টি.) ক্ষেত্রে সহযোগিতার জন্য ভারত ওবেলারুশের মধ্যে সমঝোতা স্মারকে (মউ) এক্স-ফ্যাক্টো অনুমোদন দিল| এই মউ বেলারুশেররাষ্ট্রপতি মহামান্য শ্রী আলেকজান্ডার লুকাশেঙ্কো’র ভারত সফরের সময় গত ১২সেপ্টেম্বর (২০১৭) স্বাক্ষরিত হয়েছিল| কোনোইউরেশিয়ান দেশের সঙ্গে বৃত্তিমূলক শিক্ষা, প্রশিক্ষণ ও দক্ষতা উন্নয়নের ক্ষেত্রেসহযোগিতার জন্য এটাই প্রথম মউ স্বাক্ষরিত হয়েছে| বেলারুশেপ্রচুর পরিমাণে শিল্প বিশেষত নির্মাণ শিল্প ও ভারি শিল্প রয়েছে, যা মূলত তাদেরদক্ষ শ্রমশক্তি ও উন্নতমানের দক্ষতা প্রশিক্ষণ পদ্ধতির জন্যই সম্ভব হয়েছে| দক্ষতাউন্নয়নের এই প্রণালীবিজ্ঞান আমাদের “মেক ইন ইন্ডিয়া”, “স্কিল ইন্ডিয়া” ইত্যাদির মতউদ্যোগকে বিশেষভাবে সহায়তা করবে| এক্ষেত্রে তাদের জ্ঞান এবং বিশেষ করে নির্মাণশিল্পের জন্য কীভাবে শ্রমশক্তিকে দক্ষ করা যায়, সেই অভিজ্ঞতাকে নিয়ে আসার পথ তৈরিকরে দেবে এই মউ| দুইদেশের সুনির্দিষ্ট ক্ষেত্রগুলোতে এই সহযোগিতা রূপায়িত হবে প্রাতিষ্ঠানিকঅংশীদারিত্বের মাধ্যমে| এক্ষেত্রে সংযুক্ত থাকবে বেলারুশের বৃত্তিমূলক প্রশিক্ষণশিক্ষা পদ্ধতি উন্নয়নের শীর্ষ প্রতিষ্ঠান ‘রিপাবলিকান ইনস্টিটিউট অফ ভোকেশনালএডুকেশন” (আর.আই.পি.ও.) এবং ভি.ই.টি. ও এর দীর্ঘস্থায়িত্ব নিয়ে প্রযুক্তিহস্তান্তরের জন্য প্রশিক্ষণের মহানির্দেশক| বেলারুশের বিভিন্ন ক্ষেত্রের ভি.ই.টি./উত্কর্ষ কেন্দ্রকে দক্ষতা বাস্তুতন্ত্রের উন্নয়ন ও গবেষণার জন্য প্রস্তাবিত করাহয়েছে| এক্ষেত্রেসহযোগিতা বিভিন্ন ক্ষেত্রগুলি হচ্ছে নিম্নরূপ: ১.উন্নত প্রযুক্তি, প্রশিক্ষণ ও মূল্যায়ন পদ্ধতি, নিয়মিত ও দূরশিক্ষার বিষয়সূচিরউন্নয়ন, ই-শিক্ষা, মাস্টার ট্রেনারদের প্রশিক্ষণ, যোগ্যতা তৈরি, নেটওয়ার্ক তৈরিকরা ও শিল্প সংযোগের ক্ষেত্রে তাদের ব্যবহারিক জ্ঞান প্রদান করবে বেলারুশ পক্ষ| ২.ভারতীয় নাগরিকদের দক্ষতা উন্নয়নের জন্য বৃত্তিমূলক শিক্ষা| এক্ষেত্রে যেসব বিষয়রয়েছে সেগুলো হচ্ছে, নির্মাণ, বিদ্যুত উত্পাদন ও সরবরাহ, নির্মাণ শিল্প, ব্যবসা,অটো সার্ভিস, গৃহস্থালীর সামগ্রী মেরামত ও রক্ষণাবেক্ষণ, পরিবহন, যোগাযোগ, হোটেল ওরেস্তোরাঁ এবং ভারতে অন্যান্য যেসব ক্ষেত্রে বেশি আগ্রহ রয়েছে| ৩.বেলারুশের পক্ষ থেকে বৃত্তিমূলক শিক্ষা ও প্রশিক্ষণ পরিচালনা, শিক্ষক ওপ্রশিক্ষকের জন্য পুনর্প্রশিক্ষণ, দক্ষতা উন্নয়ন ও ইন্টার্নশিপ| ৪.বৃত্তিমূলক শিক্ষা, প্রশিক্ষণ ও দক্ষতা উন্নয়ন প্রদানের জন্য উপদেষ্টা পরিষেবা,পরিকল্পনা ও পরিচালনা| প্রধানপ্রভাবিত ক্ষেত্র:
কেন্দ্রীয় পণ্য ও পরিষেবা কর (সংশোধন) বিল,২০১৭-তে অনুমোদন কেন্দ্রীয় মন্ত্রিসভার

কেন্দ্রীয় পণ্য ও পরিষেবা কর (জম্মু ও কাশ্মীরে প্রয়োগ সম্পর্কিত) অধ্যাদেশ, ২০১৭-তে কর্মপরবর্তী অনুমোদন দিল কেন্দ্রীয় মন্ত্রিসভা। বুধবার এখানে প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই অধ্যাদেশের পরিবর্তে কেন্দ্রীয়পণ্য ও পরিষেবা কর (সংশোধন) বিল, ২০১৭ পেশ করার প্রস্তাবেও এদিন অনুমোদন দেওয়া হয় । ঐঅধ্যাদেশবলেকেন্দ্রীয় পণ্য ও পরিষেবা কর আইন, ২০১৭-র সংস্থানগুলি জম্মু ও কাশ্মীররাজ্যের ক্ষেত্রেওসম্প্রসারিত করা হয় । প্রসঙ্গত উল্লেখ্য, অধ্যাদেশটির সূচনা হয় এ মাসের ৮ তারিখে। অন্যদিকে, কেন্দ্রীয়পণ্য ও পরিষেবা কর (সংশোধন) বিল, ২০১৭ সংসদের চলতি অধিবেশনে পেশ করা হবে। /
সাবিত্রীবাঈ ফুলের জন্ম জয়ন্তীতে শ্রদ্ধা নিবেদনপ্রধানমন্ত্রীর

সাবিত্রীবাঈ ফুলের জন্ম জয়ন্তীতে শ্রদ্ধা নিবেদন করেছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “মহীয়সী নারী সাবিত্রীবাঈ ফুলের জন্ম জয়ন্তীতে প্রণাম জানাই। দরিদ্র এবংপ্রান্তিক সাধারণ মানুষের ক্ষমতায়নের লক্ষ্যে তিনি নিজেকে নিয়োজিত করেছিলেন। তিনিসর্বোচ্চ গুরুত্ব দিয়েছিলেন শিক্ষা ও সমাজ সংস্কারের প্রতি। তাঁর আদর্শে গভীরভাবেঅনুপ্রাণিত হয়ে তাঁরই স্বপ্ন পূরণে আমরা নিরলস কাজ করে চলেছি”।
আকাশবাণী মৈত্রী চ্যানেলের সূচনায় প্রধানমন্ত্রীর অভিনন্দন

প্রধানমন্ত্রীর শ্রী নরেন্দ্র মোদী আকাশবাণী মৈত্রী চ্যানেল চালু হওয়ায় অল ইন্ডিয়া রেডিও (আকাশবাণী) – কে অভিনন্দন জানিয়েছেন। এক বার্তায় তিনি বলেছেন, “ রাষ্ট্রপতি আকাশবাণী মৈত্রী চ্যানেলের উদ্বোধন করায়আকাশবাণী (এআইআর) – কে অভিনন্দন। এই চ্যানেলটিভারত ও বাংলাদেশে শোনা যাবে। আকাশবাণী মৈত্রী ভারত ও বাংলাদেশের মানুষের মধ্যেসৌহার্দ্যের আরও একটি সেতু হিসেবে কাজ করবে। “ /…
কর্ণাটকের মান্ডিয়ায় বাস দুর্ঘটনায় নিহতদের স্মৃতিতে শোক প্রকাশ প্রধানমন্ত্রীর

কর্ণাটকের মান্ডিয়ায় এক বাস দুর্ঘটনায় যাত্রীদের প্রাণহানির ঘটনায় শোক প্রকাশ করেছেন প্রধানমন্ত্রী শ্রী নরেন্দ্র মোদী। তিনি বলেন, “কর্ণাটকের মান্ডিয়ায় বাস দুর্ঘটনায় আমি গভীরভাবে শোকাহত। মৃতদের পরিবার-পরিজনকে সমবেদনা জানি। দুঃখের এই মুহূর্তে ভগবান তাঁদের শক্তি দিন”।
অসামরিক বিমান পরিবহণ ক্ষেত্রে ভারত-ফ্রান্স প্রযুক্তিগত সহায়তা   :   অনুমোদন কেন্দ্রীয় মন্ত্রিসভার

অসামরিক বিমান পরিবহণ ক্ষেত্রে প্রযুক্তিগত সহায়তা রূপায়ণে ভারতীয়বিমানবন্দর কর্তৃপক্ষ (এ এ আই) এবং ফ্রান্সের অসামরিক বিমান পরিবহণ কর্তৃপক্ষের(ডি জি এ সি) মধ্যে এক মউ স্বাক্ষরের প্রস্তাবে বুধবার অনুমোদন দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে এদিন অনুষ্ঠিত হয় মন্ত্রিসভার এইবৈঠকটি। প্রযুক্তিগত সহযোগিতা বিনিময় কর্মসূচি ভারতীয় বিমানবন্দর কর্তৃপক্ষেরআধিকারিকদের দক্ষতা ও পারদর্শিতা বৃদ্ধির কাজে বিশেষভাবে সহায়ক হবে বলে মনে করাহচ্ছে। এছাড়াও ইঞ্জিনিয়ার, ম্যানেজার এবং প্রযুক্তি সংক্রান্ত কাজকর্মের সঙ্গেযুক্ত কর্মীদের প্রয়োজনীয় প্রশিক্ষণদানও এই কর্মসূচির অন্তর্ভূক্ত।
ভারতীয় চিকিৎসা গবেষণা পরিষদ এবং সুইজারল্যান্ডের ফাউন্ডেশন ফর ইনোভেটিভ নিউ ডায়াগনোস্টিকস্ – এর মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

নয়াদিল্লি, ১৮ অগাস্ট, ২০২১ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতীয় চিকিৎসা গবেষণা পরিষদ (আইসিএমআর) এবং সুইজারল্যান্ডের ফাউন্ডেশন ফর ইনোভেটিভ নিউ ডায়াগনোস্টিকস্ (এফআইএনডি) – এর মধ্যে স্বাক্ষরিত সমঝোতাপত্রটি অনুমোদিত হয়েছে। এর ফলে, দুটি সংস্থা আন্তর্জাতিক ক্ষেত্রে বৈজ্ঞানিক ও প্রযুক্তিগত সহযোগিতার নিয়ম অনুযায়ী, পারস্পরিক স্বার্থ সংশ্লিষ্ট বিভিন্ন বিষয়ে একে-অপরকে সাহায্য করবে। গত ফেব্রুয়ারি মাসে সমঝোতাপত্রটি স্বাক্ষরিত হয়। সুবিধা : এই সমঝোতাপত্র স্বাক্ষরিত হওয়ায় আইসিএমআর এবং এফআইএনডি আন্তর্জাতিক বৈজ্ঞানিক ও প্রযুক্তিগত সহযোগিতার নিয়ম অনুযায়ী, পারস্পরিক স্বার্থ সংশ্লিষ্ট বিভিন্ন বিষয়ে একে-অপরকে সাহায্য করবে। আর্থিক প্রভাব : আইসিএমআর এবং এফআইএনডি বিভিন্ন প্রস্তাব বিবেচনা করে স্থানীয় অংশীদার ও গবেষকদের জন্য যথাক্রমে ১ লক্ষ মার্কিন ডলার ও ৪ লক্ষ মার্কিন ডলার ব্যয় করবে। প্রেক্ষাপট : আইসিএমআর চিকিৎসা সংক্রান্ত বিভিন্ন গবেষণা করে থাকে। এফআইএনডি ২০১৩ সালের ভারতীয় কোম্পানি আইনের ৮ নম্বর ধারা অনুসারে একটি স্বাধীন অলাভজনক প্রতিষ্ঠান।
ইস্টার উপলক্ষে জনগণকে শুভেচ্ছা প্রধানমন্ত্রীর

নতুন দিল্লি, ১৭ এপ্রিল, ২০২২ প্রধানমন্ত্রী শ্রী নরেন্দ্র মোদী ইস্টার উপলক্ষে জনগণকে শুভেচ্ছা জানিয়েছেন। এক ট্যুইটে প্রধানমন্ত্রী বলেছেন, "ইস্টারের শুভেচ্ছা। আমরা ভগবান যীশু খ্রীষ্টের আদর্শ ও চিন্তা-ভাবনা তথা সামাজিক ন্যায় ও করুণার প্রতি তাঁর অগ্রাধিকারের কথা স্মরণ করি। আমাদের সমাজে খুশি ও সৌভ্রাতৃ্ত্বের চেতনার আরও প্রসার ঘটুক।" /
‘রচনাত্মক ভারত; অভিনব ভারত’ গঠনের লক্ষ্যে জাতীয় মেধাসম্পদ অধিকার রক্ষা নীতি অনুমোদন কেন্দ্রীয় মন্ত্রিসভার

জাতীয় মেধাসম্পদ অধিকার রক্ষা সম্পর্কিত নীতিটি গতকাল অনুমোদিত হয়েছে কেন্দ্রীয় মন্ত্রিসভার বৈঠকে। ভারতে মেধাসম্পদ সম্পর্কে একটি ভবিষ্যৎ রোডম্যাপ তৈরির কাজে এই নীতি বিশেষ কার্যকর হয়ে উঠবে। সৃষ্টিধর্মী ও উদ্ভাবনমূলক কাজকর্মের উপযোগী মেধাসম্পদের অভাব বা ঘাটতি নেই এদেশে। তাই এই নীতিটিতে মেধা ও প্রতিভার উন্নত প্রয়োগ ও ব্যবহারের দিকটিতে বিশেষ গুরুত্ব দেওয়া হয়েছে। জাতীয় মেধাসম্পদ অধিকার রক্ষা সম্পর্কিত নীতিটি একদিক থেকে জাতির পক্ষে এক গুরুত্বপূর্ণ নথি বিশেষ। এর লক্ষ্য হল মেধাসম্পদের সবক’টি ক্ষেত্রকে সুসংহত করে তোলা। এর রূপায়ণে প্রাতিষ্ঠানিক ব্যবস্থার আশ্রয় গ্রহণ এবং তার পর্যালোচনার ওপরও বিশেষ গুরুত্ব দেওয়া হবে। এই ক্ষেত্রটিতে বিশ্বে ব্যবহৃত সর্বশ্রেষ্ঠ পন্থা-পদ্ধতির প্রয়োগ ঘটানো হবে ভারতীয় প্রেক্ষাপটে। জাতীয় মেধাসম্পদ অধিকার রক্ষা সম্পর্কিত নীতিটি সরকারি প্রশাসন, গবেষণা ও উন্নয়ন প্রতিষ্ঠান, শিক্ষা সংস্থা, ক্ষুদ্র, অতিক্ষুদ্র ও মাঝারি শিল্প প্রতিষ্ঠান সহ কর্পোরেট জগৎ, স্টার্ট আপ সংস্থা এবং সংশ্লিষ্ট অন্যান্য অংশীদারদের মধ্যে এক ঘনিষ্ঠ ও শক্তিশালী মেলবন্ধন ঘটানোর কাজেও সফল হয়ে উঠবে বলে আশা করা হচ্ছে। বিশেষত, উদ্ভাবন ও উন্নয়নের উপযোগী যে অনুকূল পরিবেশ গড়ে তোলা হয়েছে ভারতে তাতে সৃজনশীলতা ও উদ্ভাবন প্রতিভাকে বিশেষভাবে উৎসাহদানের উদ্যোগও গ্রহণ করা হয়েছে। আর এরই ফলশ্রুতিতে দেশে স্থায়ী, স্বচ্ছ ও পরিষেবাকেন্দ্রিক মেধা-ভিত্তিক কাজ করার এক বাতাবরণ গড়ে উঠবে। মেধাসম্পদ রক্ষার বিষয়টি বিশ্বের সর্বত্রই ক্রমশ গুরুত্বপূর্ণ হয়ে উঠছে। তাই, মেধাসম্পদ রক্ষা সম্পর্কে সচেতনতা প্রসারের প্রয়োজন অনুভূত হয়েছে আমাদের ভারতবর্ষেও। স্বদেশের কিংবা বিদেশের, মেধাসম্পদ যেখানকারই হোক না কেন, সে সম্পর্কে আগ্রহ জাগিয়ে তোলার গুরুত্ব অনস্বীকার্য। শুধু তাই নয়, বিপণনযোগ্য একটি আর্থিক সম্পদ ও অর্থনৈতিক হাতিয়ার হিসেবেও মেধাসম্পদ অধিকার রক্ষার বিষয়টি ক্রমশ স্বীকৃতি লাভ করছে আন্তর্জাতিক দুনিয়ায়। মেধাসম্পদ রক্ষা সম্পর্কিত নীতিটিতে যে বিষয়গুলির ওপর বিশেষভাবে জোর দেওয়া হয়েছে তার মধ্যে রয়েছে – সার্বিক কল্যাণ, বিজ্ঞান ও প্রযুক্তির অগ্রগতি, শিল্পকলা ও সংস্কৃতির চর্চা ও অনুধ্যান, প্রথা ও ঐতিহ্যবাহী জ্ঞান, জীববৈচিত্র্য ইত্যাদি। অর্থাৎ, নীতিটির মূলে যে চিন্তাভাবনা কাজ করেছে, তা হল মেধার ভিত্তিতে নির্ভর করে উন্নয়নের এক মূল চালিকাশক্তি হিসেবে জ্ঞান তথা বিশেষ জ্ঞানের স্বীকৃতিদান। সংক্ষেপে, জাতীয় মেধাসম্পদ রক্ষা সম্পর্কিত নীতিটির মূল লক্ষ্য ও উদ্দেশ্য হল ‘রচনাত্মক ভারত; অভিনব ভারত’, অর্থাৎ, সৃজনশীল ও উদ্ভাবনী প্রতিভা-ভিত্তিক এক ভারতবর্ষ গড়ে তোলা।
রাষ্ট্রায়ত্ত এবং বেসরকারি ক্ষেত্রের কর্মীদেরগ্র্যাচুইটির সর্বোচ্চ মাত্রা বৃদ্ধির লক্ষ্যে গ্র্যাচুইটি প্রদান (সংশোধন) বিল,২০১৭ সংসদে পেশ করার অনুমতি দিল কেন্দ্রীয় মন্ত্রিসভা

সংসদেগ্র্যাচুইটি প্রদান (সংশোধন) বিল, ২০১৭ পেশ করার প্রস্তাবে অনুমোদন দিল কেন্দ্রীয়মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজ এখানে অনুষ্ঠিতমন্ত্রিসভার এক বৈঠকে আলোচনার পর এই অনুমোদনদানের সিদ্ধান্ত গ্রহণ করা হয়। সংশোধনবিল-এ সরকারি এবং বেসরকারি ক্ষেত্রের রাষ্ট্রায়ত্ত সংস্থা এবং সরকারি স্বশাসিতসংস্থাগুলিতে কর্মীদের প্রাপ্য গ্র্যাচুইটির সর্বোচ্চ মাত্রা বৃদ্ধির প্রস্তাব করাহয়েছে। যে সমস্ত কর্মী সিসিএস (পেনশন) সংক্রান্ত নিয়ম-নীতির আওতায় পড়েন না, তাঁদেরক্ষেত্রেএই বর্ধিত গ্র্যাচুইটি প্রযোজ্য হবে বলে বিল-এ উল্লেখ করা হয়েছে। প্রসঙ্গতউল্লেখ্য, যে সমস্ত সংস্থায় ১০ জন বা তার বেশি কর্মচারী রয়েছেন, তাঁদের জন্যগ্র্যাচুইটি প্রদান আইন, ১৯৭২ চালু করা হয়। এই আইনের উদ্দেশ্য হল চাকুরি থেকেঅবসরের পর সংশ্লিষ্ট কর্মীদের জন্য সামাজিক সুরক্ষার ব্যবস্থা করা। বর্তমানআইনের আওতায় গ্র্যাচুইটির সর্বোচ্চ মাত্রা ১০ লক্ষ টাকা। সপ্তম কেন্দ্রীয় বেতনকমিশনের সুপারিশ রূপায়ণের ফলে ১ জানুয়ারি, ২০১৬ থেকে কেন্দ্রীয় সরকারি কর্মীদেরগ্র্যাচুইটির সর্বোচ্চ মাত্রা ১০ লক্ষ টাকা থেকে বৃদ্ধি পেয়ে দাঁড়িয়েছে ২০ লক্ষটাকায়। এই পরিস্থিতিতে মুদ্রাস্ফীতি এবং পারিশ্রমিক ও বেতন বৃদ্ধির সঙ্গে সঙ্গতিরেখে বেসরকারি ক্ষেত্রে কর্মরত ব্যক্তিদের ক্ষেত্রেও গ্র্যাচুইটির সর্বোচ্চ মাত্রাসংশোধনের প্রয়োজন রয়েছে বলে সরকার মনে করে। এই কারণেই গ্র্যাচুইটি প্রদান আইন,১৯৭২-এর এই সংশোধন প্রস্তাব।
কেন্দ্রীয় হোমিওপ্যাথি কাউন্সিলের কার্যকালের মেয়াদ গত ১৮ই মে ২০১৮ থেকে দু’বছর বাড়াতে হোমিওপ্যাথি কেন্দ্রীয় কাউন্সিল (সংশোধনী) বিল ২০১৯-এ অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে হোমিওপ্যাথি কেন্দ্রীয় কাউন্সিল (সংশোধনী) বিল ২০১৯-এ অনুমোদিত হয়েছে। প্রস্তাবিত এই বিলে কেন্দ্রীয় কাউন্সিলের পুনর্গঠনের মেয়াদ এক বছর থেকে বাড়িয়ে দু বছর করার সংস্হান রয়েছে, যাতে বোর্ড অফ গভর্নরের কার্যকালের মেয়াদ আরও এক বছর বৃদ্ধি করে গত ১৭ই মে ২০১৯ থেকে কার্যকর করা যায়। এই বিল কার্যকরী হলে কেন্দ্রীয় হোমিওপ্যাথি কাউন্সিলের ক্ষমতা বৃদ্ধি পাবে এবং কাজের ক্ষেত্রে সুবিধা পাওয়া যাবে। বাস্তবায়ন : এই বিলটি হোমিওপ্যাথি কেন্দ্রীয় কাউন্সিল (সংশোধনী) অধ্যাদেশ ২০১৯এর জায়গায় নিয়ে আসা হয়েছে এবং কার্যকালের মেয়াদ আরও এক বছর বৃদ্ধি করা হয়েছে। প্রেক্ষাপট : বিশিষ্ট ও শিক্ষিত হোমিপ্যাথি ডাক্তার এবং বিশিষ্ট প্রশাসকদের নিয়ে বোর্ড অফ গভর্নর গঠনের জন্য কেন্দ্রীয় কাউন্সিলকে দায়িত্ব দেওয়া হয়েছে। এই সময়ের মধ্যে কাউন্সিল পুনর্গঠন করা হবে। এক বছরের মধ্যে রাজ্য ভিত্তিক হোমিওপ্যাথি নথিভুক্তি আধুনিকীকরণের কাজ সম্ভব না হওয়ায় এবং সাধারণ নির্বাচন থাকার জন্য কাউন্সিলের কার্যকালের মেয়াদ বাড়ানো হয়েছে। /…
মধ্যপ্রদেশের খরা ও জলসঙ্কট পরিস্থিতি : পর্যালোচনা বৈঠক প্রধানমন্ত্রীর

মধ্যপ্রদেশের খরা ও জলসঙ্কট পরিস্থিতির বিষয়টি পর্যালোচনার লক্ষ্যে উচ্চ পর্যায়ের এক বৈঠকেঐ রাজ্যের মুখ্যমন্ত্রী শ্রী শিবরাজ সিং চৌহানের সঙ্গে মিলিত হলেন প্রধানমন্ত্রী শ্রী নরেন্দ্র মোদী। কেন্দ্র ও রাজ্যস্তরের পদস্থ আধিকারিকদের উপস্থিতিতে বৈঠকে নেতৃত্ব দেন প্রধানমন্ত্রী স্বয়ং। বৈঠকের সূচনায় প্রধানমন্ত্রী জানান যে খরা কবলিত রাজ্যগুলির মুখ্যমন্ত্রীদের সঙ্গে তিনি পৃথক পৃথক বৈঠকে মিলিত হচ্ছেন। প্রতিটি রাজ্যের সুনির্দিষ্ট চাহিদা ও প্রয়োজন খতিয়ে দেখতে এবং জরুরীকালীন ভিত্তিতে তথা দীর্ঘমেয়াদি ব্যবস্থা হিসেবে সম্ভাব্য পদক্ষেপ গ্রহণ সম্পর্কে মতবিনিময়ের লক্ষ্যে এই পর্যালোচনা বৈঠকগুলি অনুষ্ঠিত হচ্ছে। খরা পীড়িত বিভিন্ন রাজ্যে এই ধরনের পর্যালোচনা বৈঠক আহ্বানের জন্য প্রধানমন্ত্রীকে ধন্যবাদ জানান মধ্যপ্রদেশের মুখ্যমন্ত্রী। তাঁর রাজ্যে খরা ত্রাণে যে সমস্ত ব্যবস্থা গ্রহণ করা হয়েছে তাও তিনি সবিস্তারে ব্যাখ্যা করেন এদিনের বৈঠকে। তিনি জানান, ত্রাণ সহায়তা হিসেবে রাজ্যের ৬১ লক্ষকৃষককে দেওয়া হয়েছে মোট ৪,৬৬৪ কোটি টাকা। এযাবৎকালের মধ্যে এটাই মধ্যপ্রদেশ সরকারের পক্ষ থেকে দেওয়া সবথেকে বেশি পরিমাণ ত্রাণ সহায়তা বলে তিনি উল্লেখ করেন। শ্রী চৌহান আরও জানান যে গত ১০ বছরে গৃহীত বিভিন্ন ব্যবস্থার পরিপ্রেক্ষিতে খরা মোকাবিলায় তাঁর রাজ্য এখন মোটামুটিভাবে প্রস্তুত। জল সংরক্ষণ ও মজুত করে রাখার জন্য প্রয়োজনীয় পরিকাঠামোও গড়ে তোলা হয়েছে। উপর্যুপরি দু’বছর বৃষ্টিপাতে ঘাটতি সত্ত্বেও রাজ্যের মাত্র ১১৩টি গ্রামে জলের যোগানের ব্যবস্থা করতে হয়েছে। এমনকি, জুনের শেষ পর্যন্ত যদি বৃষ্টি নাও হয়, রাজ্যের ৫০ হাজার গ্রামের মধ্যে মাত্র ৪০০ গ্রামে জলসঙ্কট দেখা দেওয়ার আশঙ্কা রয়েছে। ‘প্রধানমন্ত্রী কৃষি সিচাঁই যোজনা’ রূপায়ণের বিষয়টিকে তাঁর রাজ্য বিশেষ অগ্রাধিকার দিয়েছে বলেও প্রসঙ্গত উল্লেখ করেন তিনি। ‘প্রধানমন্ত্রী ফসল বিমা যোজনা’ সফল করে তোলার লক্ষ্যে মধ্যপ্রদেশে প্রাথমিক পর্যায়ে যে সমস্ত কাজ সম্পূর্ণ হয়েছে, বৈঠকে তা ব্যাখ্যা করেন শ্রী চৌহান। ক্ষুদ্র সেচ প্রকল্প, তরল সারের ব্যবহার, মহাকাশ প্রযুক্তির প্রয়োগ এবং কৃষিকাজের জন্য জলের উৎস সন্ধান সম্পর্কিত বিভিন্ন বিষয় নিয়ে বৈঠকে মতবিনিময় করেন শ্রী মোদী ও শ্রী চৌহান। জল সংরক্ষণ ও মজুত করার প্রয়োজনীয়তা সম্পর্কে জনসাধারণের মধ্যে সচেতনতা প্রসারের উদ্যোগ-আয়োজন সম্পর্কেও কথা বলেন তাঁরা। এই কাজে এনসিসি, এনএসএস, এনওয়াইকে এবং স্কাউট্‌স অ্যান্ড গাইড্‌স-এর মতো যুব সংগঠনগুলিকে যুক্ত করার পক্ষে মত প্রকাশ করা হয় আলোচনাকালে। বৃক্ষরোপণ এবং নর্মদা নদীর তটবর্তী এলাকা সুরক্ষিত রাখার ওপরও জোর দেন দুই নেতা। খরা ও জলসঙ্কট পরিস্থিতির মোকাবিলায় কেন্দ্র ও রাজ্য একযোগে কাজ করে যাবে বলে সঙ্কল্প গ্রহণ করা হয় এদিনের পর্যালোচনা বৈঠকে।
প্রধানমন্ত্রী সকাশে মার্কিন কংগ্রেসের ২৬সদস্যের এক প্রতিনিধিদল

মার্কিন কংগ্রেসের২৬ সদস্যের এক প্রতিনিধিদল আজ এখানে সাক্ষাৎ করেন প্রধানমন্ত্রী শ্রী নরেন্দ্রমোদীর সঙ্গে। প্রতিনিধিদলকে ভারতে স্বাগত জানিয়ে প্রধানমন্ত্রী বলেন, মার্কিন প্রশাসন এবং কংগ্রেসের নতুন পালাবদলেরপর এই সফরের মধ্য দিয়েই দ্বিপাক্ষিক বিনিময় কর্মসূচির এক শুভ সূচনা ঘটল। প্রতিনিধিদলেরসঙ্গে সাক্ষাৎকারকালে শ্রী মোদী মার্কিন প্রেসিডেন্ট ডোনাল্ড ট্রাম্পের সঙ্গে তাঁরইতিবাচক কথোপকথনের স্মৃতিচারণ করে বলেন, গত আড়াই বছরে মার্কিন যুক্তরাষ্ট্রেরসঙ্গে ভারতের যে শক্তিশালী সহযোগিতার সম্পর্ক গড়ে উঠেছে তাকে আরও নিবিড় করতে তাঁরাপ্রতিশ্রুতিবদ্ধ। প্রসঙ্গত, ভারত-মার্কিন অংশীদারিত্বের ক্ষেত্রে মার্কিনকংগ্রেসের সমর্থনের কথাও উল্লেখ করেন তিনি। কোন কোন ক্ষেত্রেদুটি দেশই এক নিবিড় সহযোগিতার বাতাবরণ গড়ে তুলতে পারে তার উল্লেখ করে শ্রী মোদীবলেন, বিগত বছরগুলিতে দু’দেশের জনসাধারণের মধ্যে যে ঘনিষ্ঠ সংযোগ ও যোগাযোগ গড়েউঠেছে তা পারস্পরিক বিকাশ প্রচেষ্টাকে আরও সমৃদ্ধ করে তুলেছে। তাই এই সম্পর্ককে আরওগভীরে নিয়ে যাওয়ার অনুকূলেও মত প্রকাশ করেন তিনি। মার্কিন অর্থনীতি ওসমাজ ব্যবস্থায় ভারতীয়দের মেধা ও দক্ষতা যে এক গুরুত্বপূর্ণ ভূমিকা পালন করেছেসেকথার উল্লেখ করে প্রধানমন্ত্রী বলেন, ঐ দেশকে নানা দিক থেকে সমৃদ্ধ করে তুলতেভারতীয় প্রতিভার অবদান অনস্বীকার্য। এই পরিস্থিতিতে দুটি দেশেই দক্ষ পেশাদারদেরযাতায়াত যাতে সাফল্যের সঙ্গে প্রতিফলিত হয় তা নিশ্চিত করার আর্জি জানান ভারতেরপ্রধানমন্ত্রী। /
শ্রী জগদীশ ঠক্করের প্রয়াণে প্রধানমন্ত্রীর শোক প্রকাশ

প্রধানমন্ত্রীর কার্যালয়ের জনসংযোগ আধিকারিক শ্রী জগদীশ ঠক্করের প্রয়াণে শোক প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “প্রধানমন্ত্রী কার্যালয়ের জনসংযোগ আধিকারিক শ্রী জগদীশ ঠক্করের প্রয়াণে আমি অত্যন্ত দুঃখিত। প্রবীণ সাংবাদিক জগদীশভাইয়ের সঙ্গে গুজরাট ও দিল্লিতে আমি বেশ কয়েক বছর কাজ করার সুযোগ পেয়েছি। তাঁর সরলতা এবং উষ্ণ আতিথেয়তার জন্য শ্রী ঠক্কর বহুল পরিচিত ছিলেন। বহু বছর ধরে অসংখ্য সাংবাদিক নিয়মিতভাবে তাঁর সঙ্গে যোগাযোগ রাখতেন। তিনি গুজরাটের একাধিক মুখ্যমন্ত্রীর সঙ্গেও কাজ করেছেন। আমরা এমন একজন অসাধারণ ব্যক্তিকে হারালাম যিনি তাঁর কাজকে অসম্ভব ভালোবাসতেন এবং নিষ্ঠার সঙ্গে সমস্ত কাজকর্ম করতেন। তাঁর পরিবার এবং শুভানুধ্যায়ীদের সমবেদনা জানাই।”
শততম উপগ্রহের সফল উৎক্ষেপণের জন্য ইসরো’কে অভিনন্দনপ্রধানমন্ত্রীর

শততম উপগ্রহ উৎক্ষেপণের জন্য ইসরো’কে অভিনন্দিত করলেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “আজ পিএসএলভি’র সফল উৎক্ষেপণের জন্য ইসরো এবং তার বিজ্ঞানীদের আমার আন্তরিকঅভিনন্দন। নতুন বছরের এই সাফল্যটি দেশের মহাকাশ প্রযুক্তির দ্রুত অগ্রগতিরসুফলগুলি পৌঁছে দেবে আমাদের কৃষিজীবী, মৎস্যজীবী এবং নাগরিকদের কাছে। ইসরো’র পক্ষথেকে এই শততম উপগ্রহ উৎক্ষেপণের ঘটনা ভারতের গৌরবজনক সাফল্য এবং দেশের মহাকাশকর্মসূচির উজ্জ্বল ভবিষ্যৎকেই সূচিত করে। ভারতের সাফল্যের এই সুফলের অংশীদার আমাদের সহযোগী দেশগুলিও। ৩১টি উপগ্রহেরমধ্যে অন্যান্য ৬টি দেশের ২৮টি উপগ্রহ আজ উৎক্ষিপ্ত হয়েছে”।
প্রধানমন্ত্রী ফসল বিমা যোজনা কৃষকদের অনেক এগিয়ে দেবে  : প্রধানমন্ত্রী

প্রধানমন্ত্রী শ্রী নরেন্দ্র মোদী প্রধানমন্ত্রী ফসল বিমা যোজনার প্রশংসা করে বলেছেন, এটি দেশের কৃষকদের অনেক এগিয়ে দেবে। বেশ কয়েকটি ট্যুইটে তিনি সাধারণ মানুষের উদ্দেশে লেখেন :- “কৃষক ভাই ও বোনেরা, আপনারা যখন লোহরি, পোংগল, বিহুর মতো পবিত্র উৎসব পালন করছেন, তখন সরকারের পক্ষ থেকে একটি উপহার, প্রধানমন্ত্রী ফসল বিমা যোজনা!” “ প্রধানমন্ত্রী ফসল বিমা যোজনা পূর্ববর্তী সকল পরিকল্পনার বৈশিষ্টগুলিকে সমাহিত করেছেই, সেগুলিতে যেসব ত্রুটিবিচ্যুতি ছিল,সেগুলির ইতিবাচক সমাধান করেছে”। “ সবচাইতে কম প্রিমিয়াম দর, সরল প্রযুক্তি যেমন মোবাইল ফোন ব্যবহারের মাধ্যমে লোকসানের দ্রুত বিজ্ঞপ্তি, নির্ধারিত সময়সীমার মধ্যে সম্পূর্ণ প্রতিশ্রুত অর্থ ফেরত!” “ কৃষক ভাই ও বোনেরা, আরও অনেক বিষয়ে বিশেষ গুরুত্ব দেওয়া হয়েছে। প্রধানমন্ত্রী ফসল বিমা যোজনার সঙ্গে যুক্ত হওয়ার পদ্ধতি খুব সরল, সুফল পাওয়াও সহজ! আপনারা অবশ্যই এর সঙ্গে যুক্ত হোন!” “ এটা একটা ঐতিহাসিক দিন। আমার বিশ্বাস কৃষক উন্নয়নের কথা ভেবে পরিকল্পিত এই প্রধানমন্ত্রী ফসল বিমা যোজনা কৃষকদের জীবনে অনেক বড় পরিবর্তন আনবে!” “প্রধানমন্ত্রী ফসল বিমা যোজনায় বিপর্যয়ের পরিধিকে বৃদ্ধি করা হয়েছে- মাঠ অতিবৃষ্টিতে জলে প্লাবিত হবে কিম্বা ফসল কাটার পর হওয়া লোকসানের মতো সম্ভাব্য বিষয়গুলিকেও এর অন্তর্ভুক্ত করা হয়েছে।“